
            Основната цел на Хартата на клиента е да се подобри качеството на административното обслужване. Този документ не създава права или задължения. Неговото предназначение е да помогне на гражданите да се запознаят с функциите, които изпълнява общинският кмет, видовете услуги, които се извършват в общинска администрация град Брацигово, да им разясни накратко основните права, които различни закони им предоставят, за да изискват по-добро обслужване.
Целите, които си поставяме с Хартата са :

· Да подобрим достъпа до услуги, като подробно Ви информираме за това как и откъде можете да получите съответната административна услуга.

· Постигане на високо качество на предоставяните услуги, като намалим времето за получаване на услугите и осигурим добро отношение и желание за съдействие отстрана на служителите,които Ви обслужват.

· Елиминиране на възможните корупционни практики

· Да Ви насърчим да изказвате мнението си за получаваните услуги

За постигане целите на Хартата ние се ангажираме:
1. Да се отнасяме с уважение и търпение към вас

2. Да изслушаме Вашите молби и сигнали

3. Да се държим професионално и да отговаряме на въпросите ви точно и ясно в кръга на своята компетентност 

4. Да спазваме стриктно предварително обявеното приемно време

5. Да предоставяме услугите в нормативно определените срокове

6. Да спазваме принципите на честност, равнопоставеност, открито и любезно отношение, да се въздържаме от предубеденост и пристрастие

И очакваме от вас:

1. Да се отнасяте с уважение към нас

2. Да бъдете внимателни итърпеливи към останалите клиенти

3. Да спазвате обявеното приемно време на административните звена, които предоставят услуги

4. Да ни предоставяте информацията, която ни е необходима за изпълнение на исканата услуга и да ни уведомявате своевременно за настъпилите промени.

О Б Щ И Н С К И    К М Е Т   И   А Д М И Н И С Т Р А Ц И Я

Кметът на общината е орган на изпълнителната власт в Община Брацигово. Избира се пряко от населението за срок от четири години по ред определен от закна на основата на общо, равно и пряко избирателно право. Функциите на кмет на населеното място, което е център на общината се изпълнява от кмета на общината.

Кмета на общината:

· Ръководи цялата изпълнителна дейност на общината

· Назначава и освобождава от длъжност служителите в общинската администрация

· Организира изпълнението на общинския бюджет

· Организира изпълнението на решенията на общинския съвет и се отчита пред него за това

· Организира изпълнението на задачите, които произтичат от законите, от актовете на президента и на Министерски съвет

· Възлага изпълнението на свои функции на кметовете на кметства, координира и осъществява контрол за законосъобразността и целесъобразността при тяхното изпълнение.

· Организира и провежда дейността по защита на населението при бедствия и аварии

· Представлява общината пред физически и юридически лица и пред съдилищата

· Изпълнява функциите на длъжностно лице по гражданско състояние, като може да възложи  писмена заповед тази функция на длъжностни лица от общинската администрация, кметове на кметства и кметски наместници

· Поддържа връзки с политически партии, обществени организации и с други органи на местното самоуправление в страната и чужбина

· Организира изпълнението на одобрените от общинския съвет общи и подробни градоустройствени планове

Осъществяването на тези дейности е разпределено между Обща и Специализирана администрация, които се ръководят от зам.-кмета и  Секретаря на общината.

При нас можете да получите следните административни услуги:

При предоставянето на административни услуги ние се ръководим от следните нормативни актове:

· Закон за местното самоуправление и местна администрация

· Закон за aдминистративното обслужване на физически и юридически лица

· Закон за администрацията 

· Закон за административните нарушения и наказания
· Админмистративно-процесуален кодекс 

· Закон за българското гражданство
· Закон за достъп до обществена информация
· Закон за защита на класифицираната информация
· Закон за защита на личните данни
· Закон за задълженията и договорите
· Закон за местн ите данъци и такси
· Закон за предложенията, сигналите, жалбите и молбите
· Закон за собствеността
·  Закон за устройство на територията

· Наредбите за определяне и администриране на местни такси и цени на услуги, за реда за придобиване, управление и разпореждане с общинско имущество, за опазване на обществения ред, търговската дейност и пожарната безопасност и др. 

Вие можете да подадете своето искане за извършване и да получите услуга или информация във фронт офиса на общината, който е разположен на партерния етаж в административната сграда в гр.Брацигово, ул.”Атанас Кабов” № 6а.

Работно врене на Общинска администрация:

Всеки работен ден от 8.00ч. до 17.00ч.

Работно време на Центъра за административно обслужване  и Центъра за местни данъци и такси::

Всеки работен ден от 8.00ч. до 19.00ч.

Приемно време на Кмета на общината - сряда  от 14 часа до 18 часа и събота от 09 до 13 часа.

Ако не сте доволни от административното обслужване, от отношението на конкретен служител или имате други оплаквания Молим Ви да ни уведомите като използвате предоставения Ви от центъра за обслужване, формуляр  

Ще оценим всяко изказано от Вас мнение или препоръка.

Тази харта е утвърдена от Кмета на Община Брацигово.

Тя ще се преразглежда и актуализира периодично в отговор на Вашите изисквания

Изготвил:....................................

